Referat fra møte i FAU – Kirkevoll Skole  
onsdag 10. januar 2018, kl.19.30-21.30, Kvarten

**Saksliste:**

1. Godkjenning av innkalling og saksliste til FAU-møte.  
2. Godkjenning av referat fra FAU-møtet 06.12.17  
3. Arbeid i gruppene    
4. Kort gjennomgang av arb.gruppene vedr. aksjonspunkter og status siden møte 06.12.17  
5. Den sosiale handlingsplanen og info ang. kvalitetsoppfølging. Gjennomgang ved rektor Kari Eng.   
6. Eventuelt

**Referat:**

**1**. Innkalling ble godkjent

**2**. Referat fra FAU-møtet 6/12 ble godkjent.

**3.**/**4**. Det ble jobbet i gruppene og følgende info ble gitt i kort orienteringsrunde:

> **Skole/Hjem-gruppen** jobber med informasjon og kommunikasjon med foreldre og foreslår følgende:  
- Anbefaler at FAU sin Facebook-gruppe er åpen slik at alle gruppens medlemmer kan skrive innlegg i gruppen. Medlemmene i skole/hjem-gruppen legges inn som moderatorer.  
- Foreslår en kort, informativ tekst med hovedpunkter om hva FAU jobber med sammen med link til referat  
> **Trafikk gruppen** hadde kun to nye medlemmer i dag og derfor ingen ny informasjon  
> **Aktivitetsgruppen** planlegger skoledisko for 6. og 7. trinn 15. februar  
> **Temagruppen** jobber med spennende kveldsmøter. Innkalling kommer etter hvert.  
> **Bygg- og uteområder:**   
- Det må tas en avgjørelse på om FAU skal bidra til å få installert hjertestarter på Kirkevoll skole.  
- Betongblokker på stien mot skolen er igjen fjernet og gruppen vil bidra til å få disse på plass igjen.  
> **Revygruppen** har vært i kontakt med skolen og har fått greie på at midlene på revy-kontoen er billettinntekter og sponsormidler fra tidligere forestillinger. Disse må derfor øremerkes forestilling. Gruppen utreder alternativer.   
> **Ungdomsgruppen** jobber med å skaffe vakter til skoleball for ungdomsskolen 19. og 20. januar  
> **Økonomigruppen** jobber med å skaffe seg en oversikt over hvor man kan søke om midler og søknadsfrister for disse.

**5**. Rektor gikk igjennom den sosiale handlingsplanen og informerte om rutiner for elever som opplever at de ikke har det bra på skolen. Denne handlingsplanen skal ikke evalueres. Brukerundersøkelse for 2017 ligger tilgjengelig på Bergen kommune sine sider: [Brukerundersøkelse Kirkevoll skole 2017](https://www.bergen.kommune.no/bk/multimedia/archive/00297/Skolerapport_-_Kirk_297500a.pdf). Olweusrapporter kan vises, men disse ligger ikke åpent tilgjengelig ettersom det går konkret på hver klasse. Dette er saker for klassekontaktene i de klassene det gjelder.

Kvalitetsoppfølgingen er i år mindre omfattende for FAU enn foregående år. I år ønsker man kun innspill ang. skolemiljø og dette skal vurderes utifa kommunens standard. Det er kun noen få punkter som skal evalueres med vurderingskryss. Rektor/Sissel lager oppskrift til neste møte og ønsker at vi fyller inn vurderingskryss da. FAU må fordele seg i 1.-4. trinn, 5.-7. trinn og ungdomstrinn. Setter av 30-45 min, på neste møte til dette.

**6.** Eventuelt  
Aktuell informasjon fra rektor:  
- Det skjer ting på kveldstid rundt skolen, spesielt i helgene. Det er i utgangspunktet positivt at skolen er i bruk på kveldstid, men rektor oppfordrer foreldre til å ta kveldsturer gjennom skoleområdet. Skolen politianmelder ved behov.

- Matservering på SFO er i gang. Skolen fikk ikke utsettelse og måtte snu seg rundt. Skolen jobber med å forbedre fasilitetene for matservering, men det fungerer bra og elever og ansatte er positive.

- Det utføres for tiden arbeid på ventilasjonsanlegget på skolen noe som har medført unormalt lave eller høye temperaturer i flere klasserom. Dette er forbigåede.

- Rektor forklarte bakgrunnen for «Terrorøvelsen» som ble gjennomført i høst. Det er en felles beredskapsplan utgitt fra Bergen kommune, og skolen måtte finne ut av hvordan man skal gi beskjed om at elever ikke skal gå ut. Elevene var informert om øvelsen i forkant, men skolen skal opplyse foreldre på forhånd neste gang og gjerne informere om hvordan man kan kommunisere om vanskelige ting.

- Skriv fra lærerne hver 14. dag er ulikt praktisert. Ønsker tilbakemeldinger der dette ikke fungerer.

- Skolen anbefaler foreldre å lese foreldrepuls. Skolen abbonerer på dette og det kommer en artikkel hver uke. Her tas det opp ulike aktuelle tema. Disse finner man under «Råd og utvalg» på skolen sin hjemmeside. FAU oppfordrer skolen om å legge ut link til disse på skolen sine Facebook-grupper.

- Søknad for skoleskyss skal inn 1. mars. Skolen sender inn start og slutt tid for neste skoleår, og Skyss setter så opp skoleskyss ihht. dette. Ingen skal gå før skolen er ferdig for å rekke tidligere buss og man må ta dialogen med Skyss for hva som er rimelig ventetid. Vanligvis settes det opp skolebuss til Hordnes og rutebuss til Nordvik og Krokeide. Skolen påpeker problem i forhold til sikring i bussen, men det er ikke skolen som styrer dette.

- Det er per nå 64 nye 1.-klassinger neste år. Det er uklarhet rundt utregning av nye krav til lærertetthet, men mulig det blir 2 stillinger ekstra på skolen. Det er ikke spesifikke krav mhp. antall elever pr. lærer.

- Det var spørsmål om det er mulig å ha de nye 1.-klassene klare før besøksdag. Ledelsen tenker på hvordan dette skal gjøres og holder oss informert.

- Det er 2 små klasser som kommer ny på ungdomsskolen neste år. Det vil bli laget nye klasser og ledelsen er i tenkeboksen på hvor mye hensyn man skal ta til ønsker fra elever/foreldre ettersom dette kan ha store negative konsekvenser for klasssammensetningen. Skolen skal informere om hva de gjør.

- Kapasitet på skolen er en utfordring, og ledelsen jobber inn mot neste skoleår. De mangler ett eller flere klasserom og status nå er at brakken skal rives og ny brakke skal bygges opp. Det er frustrasjon fra skoleledelsen på at beslutningsprosessene tar lang tid ettersom man ikke ønsker gjentakelse av høstens oppstart der nye lokaliteter ikke var klare til skolestart. Elevprognoser oppdateres hvert 4. år og i 2020 skal kommunen ha store tanker om hva de skal gjøre med skolebygningene på Kirkevoll.

\* Neste FAU møte blir onsdag 7. februar kl.19.30.

Referent: Siren Vatshelle